Folketing
2004-01-27

Den debat har vi også taget mange gange tidligere her i Folketingssalen, men det her handler jo ikke om foreningsfrihed. Det handler om en forhandlingsret og om at sikre, at forholdene mellem danske lønmodtagere og danske arbejdsgivere er så stabile, at de kan være grundlaget for, at man kan have det moderne arbejdsmarkedssystem, som vi har her i landet, og som har skabt de velfærdsordninger, vi også kender til. Vi har masser af eksempler på, hvordan man andre steder slås med hinanden uden i og for sig at få noget fornuftigt ud af det, så det her handler altså om en forhandlingsret og retten til at skabe disse forhold, må jeg sige til hr. Mogens Nørgård Pedersen.